CELEX: 62009CA0327
Language: el
Date: 2011-04-14 00:00:00
Title: Υπόθεση C-327/09: Απόφαση του Δικαστηρίου (τρίτο τμήμα) της 14ης Απριλίου 2011 [αίτηση του Bayerischer Verwaltungsgerichtshof (Γερμανία) για την έκδοση προδικαστικής αποφάσεως] — Mensch und Natur AG κατά Freistaat Bayern [Άρθρο 249, τέταρτο εδάφιο, ΕΚ — Πράξεις των οργάνων — Απόφαση της Επιτροπής απευθυνόμενη προς ιδιώτη — Κανονισμός (ΕΚ) 258/97 — Νέο τρόφιμο ή νέο συστατικό τροφίμου — Απόφαση 2000/196/ΕΚ — «Stevia rebaudiana Bertoni: φυτά και αποξηραμένα φύλλα» — Απόρριψη αιτήσεως για διάθεση στην αγορά — Αποτελέσματα ως προς πρόσωπο άλλο από τον αποδέκτη]

18.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 179/4
            
         Απόφαση του Δικαστηρίου (τρίτο τμήμα) της 14ης Απριλίου 2011 [αίτηση του Bayerischer Verwaltungsgerichtshof (Γερμανία) για την έκδοση προδικαστικής αποφάσεως] — Mensch und Natur AG κατά Freistaat Bayern
   (Υπόθεση C-327/09) (1)
   
   (Άρθρο 249, τέταρτο εδάφιο, ΕΚ - Πράξεις των οργάνων - Απόφαση της Επιτροπής απευθυνόμενη προς ιδιώτη - Κανονισμός (ΕΚ) 258/97 - Νέο τρόφιμο ή νέο συστατικό τροφίμου - Απόφαση 2000/196/ΕΚ - «Stevia rebaudiana Bertoni: φυτά και αποξηραμένα φύλλα» - Απόρριψη αιτήσεως για διάθεση στην αγορά - Αποτελέσματα ως προς πρόσωπο άλλο από τον αποδέκτη)
   2011/C 179/04
   Γλώσσα διαδικασίας: η γερμανική
   
      Αιτούν δικαστήριο
   
   Bayerischer Verwaltungsgerichtshof
   
      Διάδικοι στην υπόθεση της κύριας δίκης
   
   Mensch und Natur AG
   
      κατά
   
   Freistaat Bayern
   
      Αντικείμενο
   
   Αίτηση εκδόσεως προδικαστικής αποφάσεως — Bayerischer Verwaltungsgerichtshof — Ερμηνεία του άρθρου 249, τέταρτο εδάφιο, ΕΚ και της αποφάσεως 2000/196/ΕΚ της Επιτροπής, της 22ας Φεβρουαρίου 2000, σχετικά με την απόρριψη της διάθεσης στην αγορά του «Stevia rebaudiana Bertoni: φυτά και αποξηραμένα φύλλα» ως νέου τροφίμου ή νέου συστατικού τροφίμων σύμφωνα με τον κανονισμό (ΕΚ) 258/97 του Ευρωπαϊκού Κοινοβουλίου και του Συμβουλίου (ΕΕ L 61, σ. 14) — Απόφαση της Επιτροπής που απευθύνεται σε ιδιώτη — Ισχύς έναντι προσώπου διαφορετικού από τον αποδέκτη
   
      Διατακτικό
   
   Απόφαση της Επιτροπής ληφθείσα βάσει του άρθρου 7 του κανονισμού (ΕΚ) 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων, και απορρίπτουσα αίτηση για διάθεση στην αγορά της Ένωσης ενός τροφίμου ή συστατικού τροφίμου δεν είναι δεσμευτική για άλλα πρόσωπα πέραν εκείνου ή εκείνων τα οποία η εν λόγω απόφαση ορίζει ως αποδέκτες. Αντιθέτως, οι αρμόδιες αρχές κράτους μέλους οφείλουν να εξακριβώνουν κατά πόσον προϊόν που διατίθεται στο εμπόριο στην επικράτεια του κράτους μέλους αυτού και φέρει χαρακτηριστικά που αντιστοιχούν φαινομενικώς προς εκείνα του προϊόντος το οποίο αποτέλεσε αντικείμενο της εν λόγω αποφάσεως της Επιτροπής συνιστά νέο τρόφιμο ή νέο συστατικό τροφίμου, υπό την έννοια του άρθρου 1, παράγραφος 2, του κανονισμού αυτού, και, ενδεχομένως, οφείλουν να επιβάλλουν στο ενδιαφερόμενο πρόσωπο να συμμορφωθεί προς τις διατάξεις του προαναφερθέντος κανονισμού.
   
      (1)  ΕΕ C 282 της 21.11.2009.